**Nadlimitná zákazka zadávaná postupom verejnej súťaže podľa § 66 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytovanie služieb.**

**SÚŤAŽNÉ PODKLADY**

Predmet zákazky:

**Dodávka a správa elektronických stravovacích kariet.**

Banská Bystrica, jún 2023

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. ZÁBEZPEKA PONUKY A LEHOTA VIAZANOSTI PONUKY.

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY.

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1 . PODROBNÝ OPIS A POŽIADAVKY VEREJNÉHO OBSTARÁVATEĽA NA PREDMET ZÁKAZKY

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 – zoznam organizácií, pre ktoré verejný obstarávateľ obstaráva predmet zákazky.

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Mgr. Ondrej Lunter, predseda

IČO: 37828100

Kontaktná osoba: Jana Vašičková, [jana.vasickova@bbsk.sk](mailto:jana.vasickova@bbsk.sk)

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/zakazky/3406>

1.2. Verejný obstarávateľ vystupuje v rámci tohto verejného obstarávania ako centrálna obstarávacia organizácia v zmysle § 15 ZVO. Subjekty, ktoré budú zadávať zákazky na základe rámcovej dohody uzavretej centrálnou obstarávacou organizáciou v zmysle § 15 ods. 3 písm. d) ZVO, sú uvedené v prílohe č. 1 týchto súťažných podkladov (ďalej aj „SP“).

1.3. Verejný obstarávateľ upozorňuje uchádzačov, že subjekty uvedené v prílohe č. 1 týchto SP môžu, ale nemusia k rámcovej dohode pristúpiť. Skutočnosť, či a kedy k rámcovej dohode pristúpia, bude závisieť najmä od veľkosti siete akceptačných miest úspešného uchádzača v regióne Banskobystrického kraja. Je teda v záujme uchádzača, aby sieť akceptačných miest čo možno v najväčšej miere rozširoval a zatraktívňoval tak svoju ponuku pre verejného obstarávateľa a subjekty uvedené v prílohe č. 1 týchto SP. Jednotlivé zákazky budú zadávané na základe elektronických objednávok.

1.4. Verejný obstarávateľ v zmysle § 15 ods. 6 ZVO uvádza, že na základe tejto rámcovej dohody budú môcť zadávať zákazky aj ďalšie právnické osoby, ktoré sú (budú) založené alebo zriadené verejným obstarávateľom na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované verejným obstarávateľom, sú kontrolované verejným obstarávateľom alebo verejným obstarávateľ vymenúva alebo volí viac ako polovicu členov ich riadiacich alebo kontrolných orgánov (verejní obstarávatelia podľa § 7 ods. 1 písm. d) ZVO). Rámcová dohoda bude plnená na území Banskobystrického kraja.

**2. PREDMET ZÁKAZKY**

2.1 **Predmetom zákazky je zabezpečenie stravovania zamestnancov verejného obstarávateľa a subjektov uvedených v prílohe č. 1 týchto SP (ďalej len „subjekty“) formou stravných poukážok v elektronickej podobe**, v súlade s aktuálne platnými ustanovenia zákona č. 311/2001 Z. z. Zákonník práce v znení neskorších predpisov (ďalej len Zákonník práce). Rámcová dohoda sa uzatvára obdobie 48 mesiacov odo dňa nadobudnutia jej účinnosti alebo do vyčerpania limitu 4 000 000,- EUR bez DPH podľa toho, čo nastane skôr.

Pod pojmom „zabezpečenie stravovania“ sa rozumie umožnenie platby za podanie teplého hlavného jedla vrátane polievky a vhodného nealkoholického nápoja v zmluvných stravovacích zariadeniach akceptujúcich stravovacie karty, a to minimálne počas pracovného týždňa v čase minimálne od 11:00 do 14:00. Podrobnejšie informácie sú uvedené v časti B. Opis predmetu zákazky týchto súťažných podkladov (ďalej len SP).

2.2. Spoločný slovník obstarávania (CPV).

Hlavný predmet, hlavný slovník: 55520000-1 Služby hromadného stravovania

Doplňujúci predmet, hlavný slovník: 30237131-6 Elektronické karty

2.3.Predmet zákazky nie je rozdelený na časti, ponuka sa predkladá na celý predmet zákazky.

2.4 Predpokladaná hodnota zákazky bola stanovená na sumu **4 000 000,- eur bez DPH.** Táto suma je zároveň aj maximálnou sumou rámcovej dohody, ktorá bude uzatvorená ako výsledok tohto verejného obstarávania.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania elektronických stravovacích kariet sú sídla verejného obstarávateľa a subjektov uvedených v prílohe č. 1 týchto SP. Miestom dodania služieb stravovania sú akceptačné miesta poskytovateľa služieb (úspešného uchádzača, zmluvného partnera).

4.2. Predmet zákazky bude plnený prostredníctvom elektronických objednávok, na základe aktuálnych požiadaviek verejného obstarávateľa počas obdobia platnosti rámcovej dohody. Podrobnejšie v zmysle časti C. Obchodné podmienky týchto SP.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z prostriedkov rozpočtu verejného obstarávateľa a rozpočtov jednotlivých subjektov. Platba sa bude realizovať bezhotovostným platobným stykom na základe faktúry a dodacieho/preberacieho protokolu. Úhrada predložených faktúr za predmet zmluvy bude prebiehať bezhotovostným prevodom v zmysle všeobecne platných právnych predpisov. Podmienky platieb a lehoty splatnosti faktúr budú stanovené v príslušných jednotlivých fakturačných, platobných a preberacích dokladoch a sú zohľadnené v rámcovej dohode, uvedenej v časti C. Obchodné podmienky týchto SP. Lehota splatnosti faktúr bude 30 dní od doručenia faktúry.

**6. DRUH ZÁKAZKY**

6.1. Civilná nadlimitná zákazka na poskytnutie služby.

6.2. Výsledkom verejného obstarávania bude uzavretie rámcovej dohody (ďalej len „zmluva“) medzi verejným obstarávateľom a úspešným uchádzačom, na predmet zákazky uvedený v časti B. Opis predmetu zákazky. Zmluva bude uzavretá v súlade s príslušnými ustanoveniami zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na obdobie 48 mesiacov odo dňa nadobudnutia jej účinnosti alebo do vyčerpania limitu 4 000 000,- EUR bez DPH podľa toho, čo nastane skôr. Jednotlivé zákazky budú zadávané na základe elektronických objednávok.

6.3. Podrobné vymedzenie záväzných zmluvných podmienok na poskytovanie predmetu zákazky, ktoré musia byť obsiahnuté v uzatvorenej rámcovej dohode, obsahuje časť B. Opis predmetu zákazky, C. Obchodné podmienky a D. Spôsob určenia ceny.

**7. ZÁBEZPEKA PONUKY A LEHOTA VIAZANOSTI PONUKY.**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

8.3. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.4.Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne https://josephine.proebiz.com.

8.5. Na bezproblémové používanie systému JOSEPHINE je nutné používať jeden z podporovaných internetových prehliadačov:

Mozilla Firefox verzia 13.0 a vyššia alebo

Google Chrome,

Microsoft Edge.

8.6. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.7. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.8. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.9. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.10 Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE.

8.11 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa predošlého bodu (9.1.) aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

9.4. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.5. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY.**

10.1. Obhliadka miesta uskutočnenia predmetu zákazky nie je potrebná.

**11. VYHOTOVENIE PONUKY**

11.1. **Ponuka**, pre účely zadávania tejto zákazky**, je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok.**

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Dodávka a správa elektronických stravovacích kariet“.

11.4. Pri tvorbe ponuky uchádzačom, ktorá bude po ukončení procesu verejného obstarávania podľa § 64 ZVO zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.

11.5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.7. Uchádzač môže nahradiť doklady, prostredníctvom ktorých preukazuje splnenie podmienok účasti v zmysle § 39 ZVO jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu

11.8. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

13.2. Uchádzač navrhovanú zmluvnú cenu uvedie ako cenu v EUR bez dane z pridanej hodnoty (DPH).

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11. tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné doklady a dokumenty (v prípade .pdf súborov scany dokladov a dokumentov) tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti vo verejnom obstarávaní**, požadovaných v oznámení o vyhlásení verejného obstarávania a v časti F. Podmienky účasti uchádzačov týchto SP.

14.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže:

* opis uchádzačom ponúkaných služieb
* aktuálne platný zoznam stravovacích zariadení uchádzača (akceptačných miest)
* zoznam minimálne 10 zazmluvnených odberných miest, v ktorých je možné platiť uchádzačom vydávanými stravovacími kartami (akceptačné miesta) a ktoré celoročne zabezpečujú podávanie teplého hlavného jedla vrátane polievky a vhodného nealkoholického nápoja počas pracovného týždňa v čase minimálne od 11:00 do 15:00, a to v okruhu maximálne 500 metrov od sídla verejného obstarávateľa.

**Podrobnejšie v ods. 2 časti B. Opis predmetu zákazky týchto SP.**

14.2.3. V prípade skupiny dodávateľov **čestné vyhlásenie skupiny dodávateľov**, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.

14.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.5. **NÁVRH UCHÁDZAČA NA PLNENIE KRITÉRIA**, vypracovaný podľa časti E. Kritéria na hodnotenie ponúk a pravidlá ich uplatnenia, časti D. Spôsob určenia ceny a podľa časti G. Návrh uchádzača na plnenie kritérií. Formulár „Návrh na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.6. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ odporúča uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail.

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená v oznámení o vyhlásení verejného obstarávania, prostredníctvom ktorej bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese https://josephine.proebiz.com.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom

16.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

16.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com

16.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

16.9. Ak ponuka obsahuje dôverné informácie, uchádzač ich v ponuke viditeľne označí.

16.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

16.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

16.12. Ak uchádzač nevypracoval ponuku sám, uvedie v súlade s § 49 ods. 5 ZVO v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk je uvedený v **oznámení o vyhlásení verejného obstarávania**.

17.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**18. VYHODNOTENIE SPLNENIA PODMIENOK ÚČASTI**

18.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.

18.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

18.3. Vzhľadom na skutočnosť, že verejný obstarávateľ v predmetnom verejnom obstarávaní využije postup podľa § 66 ZVO s použitím elektronickej aukcie (ďalej len „eAukcia“), verejný obstarávateľ v súlade s § 54 ods. 6 ZVO pred začatím eAukcie vyhodnotí ponuky podľa kritérií na vyhodnotenie ponúk, požiadavky na predmet zákazky v súlade s ustanovením § 53 ZVO, ako aj splnenie podmienok účasti v súlade s ustanovením § 40 ZVO.

**19. VYHODNOCOVANIE PONÚK**

19.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa na predmet zákazky a bude postupovať pri vyhodnocovaní ponúk v súlade s ustanovením § 53 ZVO.

19.2. Ponuky budú z hľadiska plnenia kritéria vyhodnocované eAukciou. Pravidlá eAukcie sú uvedené v bode 21 tejto časti SP.

19.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

19.4. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systéme JOSEPHINE.

19.5. Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo že jeho ponuka bola vylúčená s uvedením dôvodu a lehoty, v ktorej môže byť doručená námietka.

**20. PRAVIDLÁ ELEKTRONICKEJ AUKCIE**

20.1. Základné pojmy.

* Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.
* Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.
* Vyhlasovateľom eAukcie je verejný obstarávateľ podľa bodu 1.1. týchto Súťažných podkladov.
* Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.
* Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
* Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
* Prípravné kolo je časť postupu, v ktorom sa po sprístupnení eAukčnej siene uchádzači oboznámia s Aukčným prostredím pred zahájením Aukčného kola (elektronickej aukcie).
* Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

20.2. Názov eAukcie.

Dodávka a správa elektronických stravovacích kariet.

20.3. Ponuky uchádzačov budú posudzované na základe hodnotenia podľa najnižšej ceny.

20.4. Prvok, ktorého hodnota je predmetom eAukcie, **je cena za jednu stravnú jednotku vyjadrená v percentách z nominálnej hodnoty jednej stravnej jednotky**.

20.5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

20.6. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

20.7. V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

20.8. Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich cena,
* najnižšia cena,
* ich priebežné umiestnenie (poradie).

21.9. Predmetom úpravy v aukčnom kole budú ceny za jednu stravnú jednotku vyjadrené v percentách z nominálnej hodnoty jednej stravnej jednotky. Uchádzači budú upravovať ceny smerom nadol.

20.10. Verejný obstarávateľ upozorňuje, že systém neumožňuje dorovnať najnižšiu cenu (t.j. nie je možné dorovnať ponuku uchádzača na priebežnom 1. mieste).

20.11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

20.12. Minimálny krok zníženia ceny je stanovený na 0,01 % z aktuálnej hodnoty položky uchádzača. T.j. pri aktuálnej hodnote položky uchádzača 100,00 % bude minimálny krok zníženia 99,99 %, ďalší minimálny krok zníženia 99,98%, ďalší minimálny krok zníženia 99,97% atď..

20.13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako 50 %. Upozornenie pri maximálnom znížení ceny sa viaže k aktuálnej cene položky daného uchádzača.

20.14. Aukčné kolo bude ukončené uplynutím časového limitu 15 minút za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných 1 minúte trvania aukčného kola (aj už predĺženého aukčného kola), a to vždy o ďalšiu 1 minútu (t.j. v čase, kedy došlo k predĺženiu, sa k času ostávajúcemu do konca kola pridá celá 1 minúta). Počet predĺžení nie je limitovaný.

20.15. Výsledkom eAukcie bude zostavenie objektívneho poradia ponúk podľa najnižšej ceny automatizovaným vyhodnotením.

20.16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať

jeden z podporovaných internetových prehliadačov:

* Microsoft Internet Explorer verzia 9.0 a vyššia,
* Mozilla Firefox verzia 13.0 a vyššia alebo
* Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

20.17. Podrobnejšie informácie o procese eAukcie budú uvedené vo výzve.

20.18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky.

20.19. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**21. INFORMÁCIA O VÝSLEDKU VYHODNOTENIA PONÚK**

21.1. Verejný obstarávateľ je povinný po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:

1. identifikáciu úspešného uchádzača alebo uchádzačov,
2. informáciu o charakteristikách a výhodách prijatej ponuky alebo ponúk,
3. výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 ZVO a osoby poskytujúcej technické a odborné kapacity podľa § 34 ods. 3 ZVO,
4. lehotu, v ktorej môže byť doručená námietka.

**22. SÚČINNOSŤ A UZAVRETIE ZMLUVY**

22.1 Verejný obstarávateľ bude pri uzatváraní zmluvy postupovať v súlade s §56 zákona o verejnom obstarávaní a vyzve úspešného uchádzača na uzavretie zmluvy.

22.2. Centrálny verejný obstarávateľ uzatvorí rámcovú dohodu s úspešným uchádzačom postupom podľa § 83 ZVO. Uzavretá rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom. **Úspešný uchádzač, jeho subdodávatelia** podľa § 11 ods. 1 ZVO **sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod**.

22.3. Verejný obstarávateľ môže uzavrieť rámcovú dohodu s úspešným uchádzačom alebo uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa § 55 ZVO, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 5 alebo ods. 6 ZVO alebo ak neboli doručené námietky podľa § 170 ZVO, pri využití prostriedkov elektronickej komunikácie podľa §20 najskôr jedenásty deň odo dňa odoslania informácie o výsledku vyhodnotenia ponúk podľa § 55 ZVO.

22.4. Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s predmetom zákazky týkajúce sa ekonomických, sociálnych a kvalitatívnych hľadísk. Verejný obstarávateľ tak v zmysle § 56 ods. 8 ZVO požaduje od úspešného uchádzača (predávajúceho), aby predložil verejnému obstarávateľovi v lehote **do 10 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty nasledovným spôsobom:

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

* **vyplnenú Rámcovú dohodu vo formáte word a scan vyplnenej a podpísanej Rámcovej dohody** vrátane všetkých relevantných príloh **vo formáte .pdf**:
* **Zoznam všetkých subdodávateľov** s uvedením jeho identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje.
* **Čestné vyhlásenie k uplatňovaniu medzinárodných sankcií**.

**B) Listinne** osobne alebo prostredníctvom pošty alebo inej doručovacej služby:

* **vyplnenú a podpísanú Rámcovú dohodu v 4 vyhotoveniach s platnosťou originálu** (rovnopisoch) s prílohami na adresu verejného obstarávateľa: Banskobystrický samosprávny kraj, Námestie SNP 23, 974 01 Banská Bystrica.

22.5. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.6. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ustanovením § 47a Občianskeho zákonníka na webovom sídle verejného obstarávateľa.

22.7. Verejný obstarávateľ môže odstúpiť od zmluvy uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora alebo ak bol vymazaný z registra partnerov verejného sektora.

22.8. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

23.3. Verejný obstarávateľ si vyhradzuje právo, t.j. môže zrušiť verejné obstarávanie v prípade, ak ponuka úspešného uchádzača bude vyššia ako **100,5 %** z nominálnej hodnoty jednej stravnej jednotky. Takúto situáciu bude verejný obstarávateľ považovať za dôvod hodný osobitného zreteľa v zmysle § 57 ods. 2 ZVO, pričom porušením ZVO by mohlo byť porušenie § 10 ods. 2 ZVO, konkrétne princípu hospodárnosti a efektívnosti.

**B. OPIS PREDMETU ZÁKAZKY.**

**1 . PODROBNÝ OPIS A POŽIADAVKY VEREJNÉHO OBSTARÁVATEĽA NA PREDMET ZÁKAZKY**

1.1. Predmetom tejto zákazky je poskytovanie služieb súvisiacich so zabezpečením stravovania pre zamestnancov verejného obstarávateľa a subjektov, na základe aktuálnych požiadaviek, priebežným dodaním stravnej poukážky v elektronickej podobe (ďalej len „stravovacia karta“) v predpokladanom počte zamestnancov 6000 za obdobie 12 mesiacov, t.j. 300 000 predpokladaných stravných jednotiek za obdobie 12 mesiacov. Maximálny finančný objem predmetu zákazky je 4 000 000 EUR bez DPH za 48 mesiacov, pričom verejný obstarávateľ a subjekty si volia nominálne finančné hodnoty stravnej jednotky a množstvá vydaných stravovacích kariet podľa svojich aktuálnych potrieb v priebehu čerpania rámcovej dohody prostredníctvom elektronických objednávok cez online portál dodávateľa na to určený.

1.2. Zabezpečenie stravovania zamestnancov verejného obstarávateľa formou stravovacích kariet bude realizované v súlade s aktuálne platnými ustanovenia zákona č. 311/2001 Z. z. Zákonník práce v znení neskorších predpisoví (ďalej len „Zákonník práce“), vydávaných dodávateľom. Pod pojmom „zabezpečenie stravovania“ sa rozumie umožnenie platby za podanie teplého hlavného jedla vrátane polievky a vhodného nealkoholického nápoja v zmluvných stravovacích zariadeniach akceptujúcich stravovacie karty, a to minimálne počas pracovného týždňa v čase minimálne od 11:00 do 14:00.

1.3. Verejný obstarávateľ a subjekty budú presný počet stravovacích kariet a stravovacích jednotiek upravovať mesačne, v závislosti od ich skutočných potrieb.

1.4. Dodávateľ je povinný zabezpečiť, aby bol v zmluvnom vzťahu so zmluvnými zariadeniami počas celej doby platnosti rámcovej zmluvy. Aktualizovaný zoznam zmluvných zariadení je dodávateľ povinný predložiť BBSK do troch mesiacov odo dňa nadobudnutia účinnosti rámcovej zmluvy, priebežne ho aktualizovať a aktualizovaný zoznam predložiť BBSK minimálne jedenkrát za tri mesiace aktualizovať. Zoznam musí obsahovať nasledovné údaje: názov stravovacieho zariadenia (prevádzky), s označením či ide o reštauráciu, hostinec, bufet, obchod, bar a pod., adresu na ktorej sa stravovacie zariadenie nachádza (ulica, číslo, obec, prípadne aj GPS súradnice).

1.5. Stravovacia karta musí minimálne:

* obsahovať názov a logo dodávateľa (emitenta),
* byť vystavená vždy na meno držiteľa stravovacej karty,
* byť použiteľná výhradne len na účel platby za stravovanie (nie výber v hotovosti),
* byť použiteľná výlučne na stravovanie alebo kúpu potravín na území Slovenskej republiky,
* byť použiteľná v prevádzkach a obchodoch poskytujúcich polotovary a suroviny slúžiace na individuálnu prípravu teplého jedla (predajne potravín),
* obsahovať prílohu - poučenie pre držiteľa stravovacej karty,
* byť viazaná na identifikačný kód – PIN kód s možnosťou jeho zmeny online a bezplatne,
* platiť minimálne 36 mesiacov od dňa jej vydania (ideálne 48 mesiacov – dĺžka trvania RD),
* obsahovať dátum exspirácie stravovacej karty - vyznačený minimálne rok a mesiac,
* byť vybavená čipom a musí byť bezkontaktná a s možnosťou overenia zostatku hodnoty elektronických stravných lístkov (jednotiek) v eurách,
* mať číselný a čiarový kód,
* mať uvedené kontaktné údaje dodávateľa.

1.6. Stravovacia karta nemôže mať charakter všeobecného platobného prostriedku a musí byť určená výlučne na úhradu stravy v určených stravovacích zariadeniach, alebo úhradu v prevádzkach a obchodoch poskytujúcich polotovary a suroviny slúžiace na individuálnu prípravu teplého jedla (predajne potravín).

1.7. Stravovacie karty budú verejnému obstarávateľovi a subjektom dodávané na základe aktuálnych požiadaviek, ním určenom počte, s údajmi o držiteľovi stravovacej karty a finančnom limite uvedenými v príslušnej objednávke. Stravovacia karta nebude doručovaná priamo zamestnancovi, ale jeho zamestnávateľovi.

1.8. Objednávanie stravovacích kariet sa bude realizovať prostredníctvom elektronického objednávkového/ distribučného systému, na základe elektronických objednávok verejného obstarávateľa a subjektov, odoslaných v elektronickom objednávkovom systéme, zriadenom na webovom sídle dodávateľa:

http:/ ............... Doručenie objednávky bude potvrdené formou správy o doručení objednávky, automaticky zaslanej elektronickým objednávkovým systémom.

1.9. Verejný obstarávateľ vyžaduje, aby bolo zabezpečené „dobíjanie“ stravovacích kariet do 24 hodín od doručenia záväznej objednávky na stravovacie karty. Stravovacie karty budú dodávané verejnému obstarávateľovi po doručení písomnej objednávky dodávateľovi najneskôr do 2 pracovných dní v čase od 08:00 hod. do 15:00 hod. odo dňa prijatia záväznej objednávky. Verejný obstarávateľ vyžaduje vystavenie a dodanie stravovacích kariet pre nových zamestnancov po doručení písomnej objednávky najneskôr do 2 pracovných dní v čase od 08:00 hod. do 15:00 hod. odo dňa prijatia záväznej objednávky. Verejný obstarávateľ vyžaduje vystavenie a dodanie nových stravovacích kariet ešte pred skončením ich platnosti najneskôr do 2 pracovných dní v čase od 08:00 hod. do 15:00 hod.

1.10. V prípade straty stravovacej karty, krádeže alebo zničenia sa vyžaduje, na základe požiadania držiteľa karty, zabezpečiť jej blokovanie. Vyžaduje sa bezplatné vystavenie a dodanie, na základe objednávky, náhradnej stravovacej karty pre zamestnanca, ktorí ju stratil, zničil alebo mu bola odcudzená. Stravovacia karta bude doručená do 2 pracovných dní od doručenia objednávky. Doručovanie stravovacích kariet sa bude realizovať na základe záznamu o prevzatí (preberací protokol), ktorý bude dokladom k úhrade faktúry; na zázname musí byť uvedené: dátum odovzdania stravovacích kariet, počet odovzdaných stravovacích kariet, nominálna hodnota stravovacej karty; na zázname bude podpis odovzdávajúcej osoby, pečiatka dodávateľa a podpis preberajúcej osoby za odberateľa.

1.11. Verejný obstarávateľ vyžaduje, aby zariadenia spoločného stravovania boli v preukázateľnom zmluvnom vzťahu počas platnosti rámcovej dohody s uchádzačom, na základe ktorého poskytujú požadované služby; akceptovali stravovacie karty a disponovali platobným terminálom; boli označené logom uchádzača; poskytovali stravovanie zamestnancov podľa ich výberu v cene zodpovedajúcej nominálnej hodnote vyznačenej na stravovacej karte. V prípade ceny, ktorá je vyššia ako zostatok na karte, zamestnancovi musia umožniť v hotovosti doplatiť skutočnú účtovanú cenu. Vyžaduje sa zabezpečenie recyklácie stravovacích kariet po skončení doby platnosti.

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

2.1. Uchádzač vo svojej ponuke predloží **opis ním ponúkaných služieb**, z ktorého bude vyplývať splnenie minimálnych požiadaviek verejného obstarávateľa na predmet zákazky, ktoré uviedol v tejto časti súťažných podkladov (B. Opis predmetu zákazky). Uchádzač môže ponúknuť aj väčší rozsah služieb, ako požaduje verejný obstarávateľ, avšak tento musí byť zahrnutý v ponukovej cene uchádzača za jednotlivé služby.

Nepredloženie opisu ponúkaných služieb resp. predloženie takého opisu, z ktorého bude zrejmé, že minimálne požiadavky verejného obstarávateľa na predmet zákazky uchádzač neplní bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

Opis uchádzačom ponúkaných služieb sa stane prílohou rámcovej dohody uzavretej ako výsledok tohto verejného obstarávania.

2.2 Uchádzač vo svojej ponuke predloží aktuálne platný zoznam stravovacích zariadení s údajmi minimálne podľa predchádzajúceho bodu.

2.3. Uchádzač vo svojej ponuke predloží **zoznam minimálne 10 zazmluvnených odberných miest**, v ktorých je možné platiť ním vydávanými stravovacími kartami (akceptačné miesta) a ktoré celoročne zabezpečujú podávanie teplého hlavného jedla vrátane polievky a vhodného nealkoholického nápoja počas pracovného týždňa v čase minimálne od 11:00 do 15:00, a to v okruhu maximálne 500 metrov od sídla verejného obstarávateľa – GPS súradnice 48.736118, 19.145904. Vzdialenosť metrov bude vypočítaná ako vzdialenosť od sídla verejného obstarávateľa (od uvedených GPS súradníc) po odberné (akceptačné) miesto uchádzača (po uchádzačom uvedené GPS súradnice) cez portál <https://www.google.com/maps> pomocou služby „chôdza“ (walking), ako najkratšia pešia vzdialenosť. Uchádzač v zozname uvedie minimálne názov a adresu akceptačného miesta vrátane jeho GPS súradníc.

C. OBCHODNÉ PODMIENKY

1. Verejný obstarávateľ určuje svoje obchodné podmienky realizácie predmetu zákazky v tu uvedenej rámcovej dohode. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v tejto časti SP.**

2. Verejný obstarávateľ považuje tu uvedené zmluvné podmienky za nemenné s výnimkou zmien vo formálnych náležitostiach rámcovej dohody a takých zmien, ktoré by pozíciu verejného obstarávateľa oproti úspešnému uchádzačovi zvýhodňovali (išli by v neprospech úspešného uchádzača).

**Rámcová zmluva na zabezpečenie dodávky a správy elektronických stravovacích kariet verejného obstarávateľa**

**(ďalej len „rámcová zmluva”)**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov medzi zmluvnými stranami označenými ako:

**Zmluvné strany:**

**Odberateľ**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda

IČO: 37 828 100

Bankové spojenie: Štátna pokladnica

IBAN: SK92 8180 0000 0070 0038 9679

(ďalej len ako „**odberateľ**“ alebo „**BBSK**”)

a

**Dodávateľ**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len ako „**dodávateľ**“)

(odberateľ a dodávateľ spolu len ako „**zmluvné strany**”)

**Preambula**

1. Táto rámcová zmluva sa uzatvára ako výsledok centrálneho verejného obstarávania realizovaného BBSK ako centrálnou obstarávacou organizáciou v zmysle § 15 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**”) postupom verejnej súťaže podľa § 66 ZVO, vyhláseného oznámením o vyhlásení verejného obstarávania zverejnenom v Úradnom vestníku EÚ č. ........ dňa .................. pod značkou oznámenia ...................................... a vo Vestníku verejného obstarávania č. .............., dňa ....................., pod značkou oznámenia ................. na predmet zákazky „Dodávka a správa elektronických stravovacích kariet” (ďalej iba „**verejné obstarávanie**”).
2. BBSK a subjekty uvedené v prílohe č. 1 tejto rámcovej zmluvy (ďalej len „**tretie osoby**“) sú v zmysle § 15 ods. 3 písm. d) ZVO oprávnení (nie povinní) zadávať zákazky na základe tejto rámcovej zmluvy.
3. Zadávanie zákaziek na základe tejto rámcovej zmluvy bude realizované prostredníctvom elektronických objednávok cez online portál dodávateľa na to určený.
4. BBSK v zmysle § 15 ods. 6 ZVO uvádza, že na základe tejto rámcovej zmluvy budú môcť zadávať zákazky aj ďalšie právnické osoby, ktoré sú alebo budú založené alebo zriadené BBSK na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované BBSK, sú kontrolované BBSK alebo BBSK vymenúva alebo volí viac ako polovicu členov ich riadiacich alebo kontrolných orgánov (verejní obstarávatelia podľa § 7 ods. 1 písm. d) ZVO). Založenie alebo zriadenie právnickej osoby podľa predchádzajúcej vety je BBSK povinný písomne oznámiť dodávateľovi, pričom dňom doručenia tohto oznámenia dodávateľovi sa takáto právnická osoba považuje za tretiu osobu. Zmluvné strany sa dohodli, že doplnenie tretej osoby podľa predchádzajúcej vety nevyžaduje uzatvorenie dodatku k rámcovej zmluve.

**Článok l.**

**Predmet rámcovej zmluvy**

1. Predmetom tejto rámcovej zmluvy je záväzok dodávateľa zabezpečovať pre odberateľa a tretie osoby dodanie a správu elektronických stravovacích kariet za účelom zabezpečenia stravovania zamestnancov odberateľa a tretích osôb, a to za podmienok špecifikovaných v tejto rámcovej zmluve a v neskôr uzatvorených čiastkových zmluvách o dodávke a správe elektronických stravovacích kariet v znení prílohy č. 4 tejto rámcovej zmluvy (ďalej len „**čiastkové zmluvy**“), za cenu uvedenú v tejto rámcovej zmluve. Pod pojmom „zabezpečenie stravovania” sa rozumie umožnenie platby za podanie teplého hlavného jedla vrátane polievky a nealkoholického nápoja v zmluvných stravovacích zariadeniach dodávateľa akceptujúcich stravovacie karty (ďalej len „**zmluvné zariadenia**“), a to minimálne počas pracovného týždňa v čase minimálne od 11:00 do 14:00.
2. Predmetom tejto rámcovej zmluvy je taktiež dohoda zmluvných strán o podmienkach uzatvárania čiastkových zmlúv medzi dodávateľom na strane jednej a tretími osobami na strane druhej.
3. Maximálny finančný objem tejto rámcovej zmluvy je .................... € na dobu 48 mesiacov od nadobudnutia jej účinnosti. Predpokladaný počet zamestnancov odberateľa a tretích osôb, pre ktorých bude dodávateľ zabezpečovať dodanie a správu elektronických stravovacích kariet, je 6 000. Odberateľ a tretie osoby si vyhradzujú právo presný počet stravovacích kariet a stravných jednotiek určovať mesačne, podľa svojich reálnych potrieb.
4. Vzor stravovacej karty, ochranné prvky, spôsob jej doručenia a balenia je presne vymedzený v prílohe č. 2 tejto rámcovej zmluvy.

**Článok II.**

**Čiastkové zmluvy**

1. Zmluvné strany sa týmto dohodli, že odberateľ uzatvorením tejto rámcovej zmluvy určuje tretie osoby tak, ako sú uvedené v prílohe č. 1 k tejto rámcovej zmluve, na uzatvorenie čiastkových zmlúv a dodávateľ sa zaväzuje takéto čiastkové zmluvy uzatvoriť bez zbytočného odkladu. V prípade, ak ktorákoľvek takto určená tretia osoba neposkytne dodávateľovi za týmto účelom súčinnosť, dodávateľ nezodpovedá odberateľovi za škodu tým vzniknutú.
2. Dodávateľ sa zaväzuje neuzatvoriť so žiadnou treťou osobou, určenou podľa bodu 2. preambuly tejto rámcovej zmluvy, akúkoľvek zmluvu, predmetom ktorej bude výlučne alebo z časti dodávka a správa elektronických stravovacích kariet, ktorej zmluvné podmienky by sa akokoľvek odlišovali od čiastkovej zmluvy podľa tejto rámcovej zmluvy. V prípade porušenia tejto povinnosti si môže odberateľ uplatniť voči dodávateľovi zmluvnú pokutu vo výške rozdielu medzi celkovou predpokladanou hodnotou zmluvy o dodávke a správe elektronických stravovacích kariet uzatvorenej v rozpore s touto rámcovou zmluvou a predpokladanou hodnotou takejto zmluvy, ak by sa uzatvorila v súlade s dojednaniami podľa tejto rámcovej zmluvy.
3. Dodávateľ berie na vedomie, že uzatvorením čiastkovej zmluvy tretia osoba pristúpi k tejto rámcovej zmluve; za týmto účelom, ak sa v tejto rámcovej zmluve používa ďalej pojem odberateľ alebo zmluvná strana, má sa za to, že sa za odberateľa alebo zmluvnú stranu považuje aj takáto tretia osoba, ak čiastková zmluva medzi ňou a dodávateľom nadobudla účinnosť. Tam, kde sa ďalej použije označenie BBSK, rozumie sa, že pod toto označenie nebudú tretie osoby zahrnuté.
4. V prípade, ak by nastal výkladový rozpor medzi úpravou v tejto rámcovej zmluve alebo v čiastkovej zmluve, majú za účelom výkladu čiastkovej zmluvy prednosť odchylné výslovné dojednania zmluvných strán uvedené v čiastkovej zmluve, v rozsahu zmien prípustných podľa prílohy č. 4 tejto rámcovej zmluvy. V právnych vzťahoch a podmienkach plnenia čiastkovej zmluvy, ktoré čiastková zmluva výslovne neupravuje, sa budú aplikovať príslušné ustanovenia tejto rámcovej zmluvy.
5. Za účelom predídenia pochybností, dodávateľ berie na vedomie a súhlasí, že BBSK nebude uzatvárať osobitnú čiastkovú zmluvu na zabezpečenie dodávky a správy elektronických stravovacích kariet a na tento účel sa rozumie, že táto rámcová zmluva je plne právne spôsobilým titulom na zabezpečenie dodávky a správy elektronických stravovacích kariet pre BBSK a dohodou o podmienkach takejto dodávky a správy bez potreby uzatvorenia ďalšieho osobitného úkonu zo strany BBSK alebo dodávateľa. Za účelom predídenia pochybností, BBSK zodpovedá len za záväzky a pohľadávky, ktoré vzniknú dodávateľovi voči BBSK z titulu zabezpečenia dodávky a správy elektronických stravovacích kariet a BBSK nebude v žiadnom rozsahu ručiť za pohľadávky ani nepristupuje k záväzkom, ktoré vzniknú medzi dodávateľom a tretími osobami na základe uzatvorenia čiastkových zmlúv.

**Článok III.**

**Práva a povinnosti zmluvných strán**

1. Dodávateľ sa zaväzuje poskytovať služby dodávky a správy stravovacích kariet odberateľovi za podmienok definovaných v tejto rámcovej zmluve, a to na základe doručených objednávok odberateľa.
2. Objednávku stravovacej karty a stravovacej jednotky je odberateľ povinný realizovať spôsobom uvedeným v článku IV. bod 2 rámcovej zmluvy, a to najneskôr do 10. dňa príslušného mesiaca.
3. Dodávateľ je povinný poskytovať služby odberateľovi vo vlastnom mene, na vlastnú zodpovednosť, riadne a včas, na profesionálnej úrovni.
4. Dodávateľ je povinný zabezpečiť, aby bol v zmluvnom vzťahu so zmluvnými zariadeniami počas celej doby platnosti rámcovej zmluvy. Zoznam zmluvných zariadení je dodávateľ povinný predložiť BBSK do troch mesiacov odo dňa nadobudnutia účinnosti rámcovej zmluvy, priebežne ho aktualizovať a aktualizovaný zoznam predložiť BBSK minimálne jedenkrát za tri mesiace.
5. Poverený zástupca odberateľa na rokovanie a konanie za odberateľa v zmluvných záležitostiach v rozsahu tejto rámcovej zmluvy bude osoba uvedená v objednávke podľa čl. IV. bodu 2 rámcovej zmluvy. Povereným zástupcom dodávateľa na rokovanie a konanie za dodávateľa v zmluvných záležitostiach v rozsahu tejto rámcovej zmluvy je ............................. Každá zmluvná strana je povinná oznámiť druhej zmluvnej strane zmenu adresy sídla, korešpondenčnej adresy na doručovanie, zmenu poverených zamestnancov na plnenie tejto rámcovej zmluvy a iných skutočností majúcich vplyv na predmet plnenia rámcovej zmluvy, a to do 3 dní od takejto zmeny.
6. Dodávateľ sa zaväzuje zabezpečiť recykláciu stravovacích kariet po skončení doby ich platnosti.
7. Dodávateľ je povinný za každý kalendárny štvrťrok, a to najneskôr do 10 dní po uplynutí kalendárneho štvrťroka, poskytnúť BBSK podrobný prehľad čerpania tejto rámcovej zmluvy v nasledovnom minimálnom rozsahu údajov:
   * obchodné meno, sídlo, IČO odberateľa,
   * počet vydaných stravovacích kariet pre každého odberateľa,
   * počet vydaných stravných jednotiek pre každého odberateľa,
   * nominálnu hodnotu vydaných stravných jednotiek za každého odberateľa.
8. Povinnosť podľa predošlého odseku dodávateľ môže splniť aj tým, že BBSK vytvorí prístup do svojho online systému v takom rozsahu, aby si mohol údaje podľa bodu 7 kedykoľvek z online systému vyexportovať.

**Článok IV.**

**Termíny a spôsob plnenia rámcovej zmluvy**

1. Plnenie rámcovej zmluvy bude realizované za podmienok uvedených v čl. III a čl. IV tejto rámcovej zmluvy.
2. Objednávanie stravovacích kariet a dobíjanie stravných jednotiek sa bude realizovať prostredníctvom elektronického objednávkového/distribučného systému dodávateľa zriadeného na webovom sídle dodávateľa ........................................, a to na základe elektronických objednávok odberateľa (ďalej len „**objednávka**“). Doručenie a akceptácia objednávky budú potvrdené prostredníctvom správy, automaticky zaslanej elektronickým objednávkovým systémom.
3. Objednávka vystavená odberateľom musí obsahovať minimálne nasledovné náležitosti:
   * zoznam zamestnancov odberateľa, ktorým majú byť vystavené stravovacie karty a/alebo dobité stravné jednotky, s uvedením ich krstného mena a priezviska,
   * počet stravovacích kariet (v prípade objednávky na dodanie stravovacích kariet),
   * počet objednaných stravných jednotiek,
   * nominálnu hodnotu stravnej jednotky,
   * podmienky odovzdania a prevzatia stravovacích kariet (v prípade objednávky na dodanie stravovacích kariet),
   * miesto a dátum vystavenia objednávky a
   * meno, priezvisko a podpis osoby oprávnenej konať v mene odberateľa, telefónne číslo, email.
4. Dodávateľ je povinný doručiť odberateľovi stravovacie karty do 2 pracovných dní (v čase od 08:00-15:00) od doručenia objednávky.
5. Dodávateľ je povinný zabezpečiť dobitie stravovacích kariet stravnými jednotkami do 24 hodín od doručenia objednávky. Platnosť stravných jednotiek je minimálne 12 kalendárnych mesiacov odo dňa ich dobitia na stravovaciu kartu.
6. V prípade straty, krádeže alebo zničenia stravovacej karty je dodávateľ povinný
   * na základe žiadosti odberateľa karty zabezpečiť jej blokovanie,
   * na základe objednávky bezplatne vystaviť a dodať náhradnú stravovaciu kartu pre zamestnanca, ktorý ju stratil, zničil alebo ktorému bola odcudzená. Stravovacia karta bude odberateľovi doručená do 2 pracovných dní (v čase od 08:00-15:00) od doručenia objednávky.
7. Doručovanie stravovacích kariet odberateľovi sa bude realizovať na základe záznamu o prevzatí (preberací protokol), ktorý bude dokladom k úhrade faktúry. Záznam musí obsahovať aspoň:
   * dátum odovzdania stravovacích kariet,
   * počet odovzdaných stravovacích kariet,
   * nominálnu hodnotu stravovacej karty (určenej ako súčin počtu odovzdaných stravných jednotiek a nominálnej hodnoty stravnej jednotky) a
   * podpis odovzdávajúcej osoby, pečiatku dodávateľa a podpis preberajúcej osoby za odberateľa.

Odberateľ má právo odmietnuť prevziať poškodené stravovacie karty, pričom dodávateľovi v takom prípade nevzniká nárok na úhradu akýchkoľvek storno poplatkov.

1. Pri zadávaní objednávok na základe tejto rámcovej zmluvy nemožno vykonať podstatné zmeny a doplnenia podmienok v nej určených. Podstatnou zmenou nie je zmena nominálnej hodnoty stravnej jednotky.

**Článok V.**

**Cena a platobné podmienky**

1. Konečná cena stravnej jednotky je ............ % z nominálnej hodnoty stravnej jednotky zaokrúhlenej na 2 desatinné miesta podľa matematických pravidiel. Nominálna hodnota stravnej jednotky nepodlieha dani z pridanej hodnoty. Odberateľ si vyhradzuje právo zmeniť výšku nominálnej hodnoty stravnej jednotky počas platnosti tejto rámcovej zmluvy.
2. Cena za poskytnutie služieb podľa tejto rámcovej zmluvy bola zmluvnými stranami dohodnutá ako súčin počtu dodaných stravných jednotiek a konečnej ceny za stravnú jednotku (ďalej len ako „**cena**“). Cena bude zaokrúhlená na 2 desatinné miesta podľa matematických pravidiel.
3. Cena pokrýva všetky náklady dodávateľa za poskytovanie služieb podľa tejto rámcovej zmluvy, a to najmä všetky náklady dodávateľa spojené s vyhotovením a dodaním stravovacích kariet odberateľovi a s ich správou. Súčasťou ceny sú aj náklady na vydanie/nevydanie stravovacej karty, jej blokácia, aktivácia, personalizácia a doručenie na miesto dodania, priradenie stravných jednotiek k stravným kartám, vedenie zamestnaneckých účtov k stravným kartám, všetky súvisiace transakčné náklady, súvisiaca komunikácia s držiteľom karty (zasielanie SMS a pod.) a všetky ďalšie prípadné náklady dodávateľa spojené s plnením predmetu rámcovej zmluvy.
4. Odberateľ neposkytuje dodávateľovi preddavky.
5. Zmluvné strany sa dohodli, že odberateľ je povinný uhradiť dodávateľovi dohodnutú cenu bezhotovostne, na základe doručeného riadneho daňového dokladu. Lehota splatnosti faktúry je 30 dní od jej doručenia odberateľovi.
6. Faktúra, vystavená dodávateľom, musí spĺňať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál preberacieho protokolu. Ak faktúra nebude obsahovať náležitosti podľa prvej a druhej vety, odberateľ má právo vrátiť ju na doplnenie a prepracovanie dodávateľovi. Dodávateľ túto faktúru podľa charakteru nedostatkov buď opraví, alebo vystaví novú faktúru. V opravenej (novej) faktúre vyznačí novú lehotu splatnosti a doručí ju odberateľovi.
7. Dodávateľ bude faktúry odberateľovi zasielať elektronicky na e-mailovú adresu uvedenú v čiastkových zmluvách. Dodávateľ bude faktúry BBSK zasielať elektronicky na e-mailovú adresu faktury@bbsk.sk.

**Článok VI.**

**Miesto plnenia**

1. Rámcová zmluva bude plnená na území Banskobystrického samosprávneho kraja.
2. Elektronické stravovacie karty budú dodávané na doručovaciu adresu odberateľa. Stravné jednotky budú na stravovacie karty dobíjané online formou podľa objednávok odberateľa.

**Článok VII.**

**Doba platnosti a ukončenie rámcovej zmluvy**

1. Rámcová zmluva sa uzatvára obdobie 48 mesiacov odo dňa nadobudnutia jej účinnosti alebo do vyčerpania limitu ............................ EUR bez DPH podľa toho, čo nastane skôr.
2. Pred uplynutím doby platnosti rámcovej zmluvy ju možno ukončiť:
   1. písomnou dohodou zmluvných strán,
   2. odstúpením:
      * zo strany BBSK v prípade akéhokoľvek omeškania dodávateľa s riadnym plnením rámcovej zmluvy podľa podmienok dohodnutých v tejto rámcovej zmluve,
      * zo strany BBSK v prípade omeškania dodávateľa s riadnym odstránením vád služieb poskytnutých na základe rámcovej zmluvy,
      * zo strany BBSK pri opakovanom (t.j. dvakrát a viac) plnení predmetu rámcovej zmluvy s vadami,
      * zo strany BBSK v prípade porušenia povinnosti dodávateľa podľa čl. X bod 1 rámcovej zmluvy,
      * zo strany BBSK, ak sa dodávateľ stane platobne neschopným alebo neschopným priebežne platiť svoje záväzky, prípadne, ak dodávateľ alebo ktorákoľvek tretia strana dá podnet na začatie konkurzného konania, reštrukturalizáciu alebo podobné konanie, alebo ak konkurzné konanie, reštrukturalizácia alebo podobné konanie už začalo, s výnimkou ak bol taký podnet podaný alebo ak také konanie začalo bez preukázania splnenia zákonných podmienok na začatie takého konania, alebo ak sa akékoľvek vyhlásenie alebo záruka poskytnutá dodávateľom na základe tejto rámcovej zmluvy stane nepravdivou, nepresnou, neúplnou alebo zavádzajúcou a túto skutočnosť nie je možné napraviť alebo nie je napravená v lehote desiatich (10) dní,
      * zo strany BBSK alebo dodávateľa ako dotknutej zmluvnej strany pre porušenie zákazu podľa čl. XI. bod 3 tejto rámcovej zmluvy druhou zmluvnou stranou a
      * zo strany dodávateľa pri omeškaní BBSK so zaplatením dohodnutej ceny o viac ako 90 dní.
   3. písomnou výpoveďou BBSK alebo dodávateľa, a to aj bez udania dôvodu. Výpovedná lehota je tri mesiace a začína plynúť prvým dňom mesiaca nasledujúceho po doručení výpovede druhej zmluvnej strane.
3. Odstúpenie od rámcovej zmluvy musí byť vyhotovené v písomnej forme a je účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

**Článok VIII.**

**Zmluvné pokuty a náhrada škody**

1. V prípade porušenia povinnosti dodávateľa uvedenej v čl. IV., bod 4, 5 alebo 6 rámcovej zmluvy má odberateľ právo uplatniť si voči dodávateľovi zmluvnú pokutu vo výške 1 % ceny plnenia na základe predmetnej objednávky, a to za každý deň omeškania, najmenej však 200 EUR za každý deň omeškania a dodávateľ sa zaväzuje takto uplatnenú zmluvnú pokutu uhradiť.
2. V prípade porušenia zmluvnej povinnosti podľa čl. III bod 7 rámcovej zmluvy, má BBSK právo uplatniť si voči dodávateľovi zmluvnú pokutu vo výške 500 EUR za každý deň omeškania, najviac však do výšky 15 000 EUR dodávateľ sa zaväzuje takto uplatnenú zmluvnú pokutu uhradiť. To neplatí v prípade, ak dodávateľ vytvorí BBSK prístup do svojho online systému v zmysle čl. III. bod 8 rámcovej zmluvy.
3. Zmluvné strany prehlasujú, že výšky zmluvných pokút špecifikované v tomto alebo v iných článkoch tejto rámcovej zmluvy považujú za primerané, pretože pri rokovaniach o dohode o výške zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností. Ak v iných ustanoveniach tejto rámcovej zmluvy nie je výslovne dohodnuté inak, uplatnením zmluvnej pokuty nie je dotknutý nárok druhej zmluvnej strany na úroky z omeškania ani na náhradu škody spôsobenej porušením povinnosti, na ktorú sa vzťahuje zmluvná pokuta.
4. Ak porušením povinnosti vyplývajúcej z tejto rámcovej zmluvy alebo z uzatvorenej čiastkovej zmluvy niektorou zmluvnou stranou vznikne druhej zmluvnej strane škoda, má poškodená zmluvná strana právo na náhradu preukázateľne vzniknutej škody (skutočnej škody a ušlého zisku).

**Článok IX.**

**Reklamácie**

1. Odberateľ uplatní reklamáciu poskytnutých služieb (ďalej len „**reklamácia**“) bezodkladne, najneskôr do 10 pracovných dní, písomne na adresu dodávateľa. Reklamácia nemá odkladný účinok na splatnosť vzniknutých pohľadávok. Písomná reklamácia musí obsahovať najmä označenie tejto Rámcovej zmluvy, označenie čiastkovej zmluvy, ak bola uzatvorená, identifikáciu odberateľa, presný popis reklamovanej skutočnosti a odôvodnenie reklamácie vrátane prípadnej dokumentácie a ďalšie dôležité skutočnosti rozhodné na riadne posúdenie reklamácie.
2. Dodávateľ je povinný reklamáciu prešetriť a najneskôr do 30 dní odo dňa obdržania reklamácie písomne oznámiť reklamujúcemu odberateľovi výsledok šetrenia. Ak bola reklamácia dôvodná, je dodávateľ povinný okamžite zjednať nápravu.

**Článok X.**

**Partner verejného sektora a subdodávatelia**

1. Dodávateľ sa zaväzuje byť riadne zapísaný v registri partnerov verejného sektora po dobu trvania tejto rámcovej zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**ZRPVS“**). Dodávateľ sa zaväzuje zabezpečiť, aby jeho subdodávatelia uvedení v prílohe č. 3 tejto zmluvy boli v zmysle § 2 ods. 1 písm. a) bod 7 ZRPVS riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Dodávateľ je povinný na požiadanie BBSK predložiť všetky zmluvy so subdodávateľmi.
2. Dodávateľ nesmie predmet tejto rámcovej zmluvy ako celok odovzdať na plnenie inému subjektu. Dodávateľ predkladá v prílohe č. 3 k tejto rámcovej zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto rámcovej zmluvy je dodávateľ povinný oznamovať BBSK akúkoľvek zmenu údajov o subdodávateľovi najneskôr do piatich (5) dní, pričom na zmenu týchto údajov nie je potrebné uzatvoriť dodatok k tejto rámcovej zmluve.
3. Dodávateľ zodpovedá za konanie, neplnenie, nedbanlivosť, opomenutie povinnosti alebo potrebného konania riadne a včas svojich subdodávateľov, akoby išlo o konanie, neplnenie, nedbanlivosť, opomenutie povinností alebo potrebného konania riadne a včas samotného dodávateľa.
4. Dodávateľ je oprávnený kedykoľvek počas trvania tejto rámcovej zmluvy vymeniť ktoréhokoľvek subdodávateľa, a to výlučne na základe písomného dodatku k tejto rámcovej zmluve a za predpokladu, že nový subdodávateľ spĺňa požiadavky uvedené v § 41 ods. 1 písm. b) ZVO, ako aj povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora. Najneskôr 30 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je dodávateľ povinný oznámiť BBSK (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. So žiadosťou na zmenu subdodávateľa dodávateľ predloží BBSK návrh dodatku k tejto rámcovej zmluve s aktualizovaným zoznamom subdodávateľov. BBSK má právo odmietnuť podpísať dodatok a požiadať dodávateľa o určenie iného subdodávateľa, ak má na to vážne dôvody (napr. nový subdodávateľ nie je zapísaný v registri partnerov verejného sektora a táto povinnosť mu vyplýva zo ZRPVS, nekvalitne realizované služby, nesplnenie podmienok pre výmenu subdodávateľa atď.). Dodávateľ je povinný žiadosti BBSK vyhovieť a navrhnúť iného subdodávateľa.
5. Dodávateľ zodpovedá za konanie, neplnenie, nedbanlivosť, opomenutie povinnosti alebo potrebného konania riadne a včas svojich subdodávateľov, akoby išlo o konanie, neplnenie, nedbanlivosť, opomenutie povinností alebo potrebného konania riadne a včas samotného dodávateľa.
6. Ak BBSK zistí, že subdodávateľ nie je schopný plniť si svoje záväzky alebo nevykonáva príslušnú časť predmetu rámcovej zmluvy riadne, môže od dodávateľa požadovať náhradu za subdodávateľa. Dodávateľ je povinný najneskôr do desiatich (10) dní odo dňa doručenia žiadosti BBSK nahradiť subdodávateľa iným subdodávateľom alebo v tejto lehote BBSK oznámiť, že príslušný predmet plnenia tejto rámcovej zmluvy bude plniť sám. Požiadavka na zmenu subdodávateľa nemá vplyv na povinnosť dodávateľa plniť predmet rámcovej zmluvy riadne a včas.

**Článok XI.**

**Záverečné ustanovenia**

1. Táto rámcová zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dnizverejnenia rámcovej zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
3. Zmeny a doplnenia tejto rámcovej zmluvy je možné vykonať očíslovanými písomnými dodatkami k rámcovej zmluve, podpísanými oboma zmluvnými stranami, ak nie je v tejto rámcovej zmluve uvedené inak.
4. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z rámcovej zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná. Na tretie osoby, ktoré uzatvorením čiastkovej zmluvy pristúpia k tejto rámcovej zmluve, sa tento zákaz vzťahuje rovnako.
5. Neoddeliteľnou súčasťou tejto rámcovej zmluvy sú:
   * Príloha č. 1: Zoznam tretích osôb
   * Príloha č. 2: Vzor stravovacej karty, ochranné prvky, spôsob doručenia a balenia
   * Príloha č. 3: Zoznam subdodávateľov
   * Príloha č. 4: Vzor čiastkovej zmluvy
6. Vzťahy neupravené touto rámcovou zmluvou sa riadia príslušnými ustanoveniami Obchodného zákonníka a ostatných súvisiacich predpisov.
7. Písomnosti zmluvných strán sa doručujú na adresu uvedenú v záhlaví rámcovej zmluvy a považujú sa za doručené v deň osobného odovzdania, v deň doručenia prostredníctvom poštového podniku alebo iného doručovateľa alebo v deň odopretia prevzatia zásielky. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú dňom jej vrátenia, a to aj vtedy, ak sa adresát o tom nedozvie. V prípade doručovania písomnosti elektronickou formou sa písomnosť považuje za doručenú dňom doručenia potvrdenia o doručení zásielky, najneskôr však uplynutím siedmeho dňa odo dňa zaslania písomnosti na adresu elektronickej pošty príslušnej zmluvnej strany, ktorá je adresátom takejto písomnosti.
8. Ak sa niektoré ustanovenie rámcovej zmluvy stane neplatným, neúčinným alebo nevykonateľným, táto neplatnosť, neúčinnosť alebo nevykonateľnosť nemá za následok neplatnosť, neúčinnosť alebo nevykonateľnosť rámcovej zmluvy ako celku. Zmluvné strany sa zároveň zaväzujú, že takéto ustanovenia, dojednania či podmienky nahradia inými ustanoveniami v zmysle rámcovej zmluvy, ktoré budú platné, účinné a vymáhateľné a s čo najpodobnejším účinkom.
9. Táto rámcová zmluva je vyhotovená v štyroch vyhotoveniach, pričom dodávateľ dostane dve vyhotovenia rámcovej zmluvy a BBSK dve vyhotovenia rámcovej zmluvy.
10. Zmluvné strany vyhlasujú, že si rámcovú zmluvu riadne prečítali, je obsahu porozumeli a na znak súhlasu ju slobodne, vážne a bez nátlaku podpísali.

Odberateľ: Dodávateľ:

V Banskej Bystrici, dňa V , dňa

........................................................................

..........................................................

**Banskobystrický samosprávny kraj**

Mgr. Ondrej Lunter, predseda

D. SPÔSOB URČENIA CENY

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky a podľa požiadaviek uvedených v rámcovej dohode.

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Cena je tvorená súčinom predpokladaného množstva stravných jednotiek odobratých za 48 mesiacov a nominálnej hodnoty stravovacej jednotky, znížená o poskytnutú zľavu (v %) vrátane všetkých poplatkov súvisiacich s dodaním a správou stravovacích kariet. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.
3. Uchádzač navrhovanú zmluvnú cenu uvedie ako cenu v EUR bez dane z pridanej hodnoty (DPH).

E. KRITÉRIA NA HODNOTENIE PONÚK A PRAVIDLÁ ICH UPLATNENIA

1. Ponuky sa vyhodnocujú v zmysle § 44 ods. 3 písm. c) ZVO na základe najnižšej ceny.

Pod cenou sa v prípade tohto verejného obstarávania má na mysli cena za jednu stravnú jednotku vyjadrená v percentách z nominálnej hodnoty jednej stravnej jednotky.

2. Úspešným uchádzačom sa stane uchádzač, ktorý po uskutočnení elektronickej aukcie predloží vo svojej ponuke najnižšiu celkovú cenu za predmet zákazky. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď..

Príklad:

* nominálna hodnota jednej stravnej jednotky = 100%
* návrh na plnenie kritéria uchádzača č. 1: 99,95% (t.j. zľava z nominálnej hodnoty jednej stravnej jednotky predstavuje 0,05%)
* návrh na plnenie kritéria uchádzača č. 2: 100,05% (t.j. prirážka k nominálnej hodnote jednej stravnej jednotky predstavuje 0,05%)

Úspešným uchádzačom sa v tomto prípade stane uchádzač č. 1, ktorý ponúkol cenu za jednu stravnú jednotku vo výške 99,95% z nominálnej hodnoty jednej stravnej jednotky.

F. PODMIENKY ÚČASTI UCHÁDZAČOV

**1. OSOBNÉ POSTAVENIE**

**1.** 1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra trestov právnickej osoby)  podľa § 32 ods. 2 písm. a) ZVO, **v prípade výpisu z registra trestov pre** **fyzickú osobu** uchádzač verejnému obstarávateľovi **predloží údaje** v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov,
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* potvrdenie príslušného súdu o skutočnosti, že na majetok uchádzača nebol vyhlásený konkurz, nie  je  v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku podľa § 32 ods. 2 písm. d) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nevyžaduje sa.

**3. TECHNICKÁ ALEBO ODBORNÁ SPÔSOBILOSŤ.**

Nevyžaduje sa.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-602.html>.

G. NÁVRH UCHÁDZAČA NA PLNENIE KRITÉRIA

**Postup verejného obstarávania:** nadlimitná zákazka zadávaná postupom verejnej súťaže

**Druh zákazky:** poskytovanie služieb

**Predmet zákazky:** Dodávka a správa elektronických stravovacích kariet

**Verejný obstarávateľ:** Banskobystrický samosprávny kraj, Nám. SNP 23, Banská Bystrica, 974 01

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO:**

**Právna forma:**

**email:**

**telefónne číslo:**

**Návrh na plnenie kritéria: ..................... %** *(vyplní uchádzač)*

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

\* *V prípade, ak uchádzač je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” sumu z riadka „Celková cena za predmet zákazky v EUR bez DPH“ navýšenú o aktuálne platnú sadzbu DPH.*

*V prípade, ak uchádzač nie je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” rovnakú sumu ako uviedol v riadku „*Celková cena za predmet zákazky v EUR bez DPH*“.*

*V prípade, ak je uchádzač zahraničnou osobou, uvedie v riadku „*Celková cena za predmet zákazky v EUR s DPH*” sumu z riadka „*Celková cena za predmet zákazky v EUR bez DPH*“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).*

Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).

V ...............................dňa......................... ......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Súťažných podkladov vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*